**LISA 1. TELLITAVATE TEENUSTE JA TÖÖDE KIRJELDUS**

Seoses 2024. a võidupüha paraadi korraldamisega ajavahemikul **22.06.-23.06.2024** Narva linnas, tellib Kaitseliit (Tellija) toitlustusteenust nimetatud ajaperioodiks **1000-1500** **isikule.**

**Toitlustusteenuse vajadus (4 toidukorda):**

1)**22.06.2024** (hiline) **lõunatoit** kuni 1500 inimesele **kell 17.00-19.30**, soe toit.

2)**22.06.2024** **õhtutoidu pakk** kuni 1500 inimesele, väljastamine kohe peale lõunatoidu ära söömist. Toidupakk ei tohi sisaldada toiduaineid, mis vajavad külmikus hoidmist (näit kartulisalat).

3)**23.06.2024** **hommikusöök** kuni 1500 inimesele kell **07.00-09.30**, soe toit.

4)**23.06.2024** **lõunatoidupakk** kuni 1500 inimesele, väljastamine kohe peale hommikutoidu ära söömist. Toidupakk ei tohi sisaldada toiduaineid, mis vajavad külmikus hoidmist (näit kartulisalat).

**Toitlustusteenus sisaldab (st hinna sisse kuulub)** :

1. toidu valmistamine vastavalt Töövõtja poolt esitatud ja Tellija poolt heakskiidetud menüüle (sh toidu tooraine, elekter, vesi jmt);
2. toidu jagamine/väljastamine;
3. toitlustusruum/pind koos vajaliku inventariga, samuti toitlustusteenusele vajalike sanitaar- ja ohutusnõuete tagamine;
4. toitlustatavatele hügieeninõuete tagamine (kätepesu võimalus, pesemisvahend, kuivatuspaber, desinfitseerimisvahend);
5. toidunõud ja –tarvikud;
6. jäätmekäitlus;
7. ruumide koristus jms.

**Toitlustuskohtade arv: 2,** millest üks peab jääma Narva Spordikeskusest (Rakvere 22, Narva) 700 m raadiusse. Teise toitlustuskoha asukoht peab jääma Spordikoolist Energia (Tallinna mnt 30, Narva) 700 m raadiusse. Igas toitlustuskohas tagada vähemalt 4 toidu jaotus-/väljastuspunkti, et vältida pikka järjekorda.

Täpse toitlustatavate isikute arvu ning selle jagunemise kahe toitlustuskoha vahel teatab Tellija Töövõtjale (parima pakkumuse tegijale) **hiljemalt 17.06.2024**, mil edastatakse tellimiskiri söögikordade lõikes täpse toitlustatavate isikute arvuga.

**NÄIDISMENÜÜ on avaldatud eraldi lisana. Pakkumuses esitada hinnapakkumus Kaitseliidu näidismenüü põhjal. Tuua välja iga toitlustuskorra maksumus eraldi ja kõik kokku. Edukas pakkuja selgitatakse kõigi toidukordade üldmaksumuse alusel.**